CELEX: 32020D0607
Language: lt
Date: 1588550400000
Title: Tarybos sprendimas (BUSP) 2020/607 2020 m. gegužės 4 d. kuriuo iš dalies keičiamas Sprendimas (BUSP) 2019/1720 dėl ribojamųjų priemonių atsižvelgiant į padėtį Nikaragvoje

4.5.2020   
               
               
                  LT
               
               
                  Europos Sąjungos oficialusis leidinys
               
               
                  LI 139/4
               
            
         TARYBOS SPRENDIMAS (BUSP) 2020/607
         2020 m. gegužės 4 d.
         kuriuo iš dalies keičiamas Sprendimas (BUSP) 2019/1720 dėl ribojamųjų priemonių atsižvelgiant į padėtį Nikaragvoje
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2019 m. spalio 14 d. Taryba priėmė Sprendimą (BUSP) 2019/1720 (1) dėl ribojamųjų priemonių atsižvelgiant į padėtį Nikaragvoje;
                  
               
                     (2)
                  
                  
                     2019 m. spalio 14 d. Taryba taip pat priėmė išvadas, kuriose ji priminė savo susirūpinimą dėl blogėjančios politinės ir socialinės padėties Nikaragvoje ir tai, kad ji griežtai pasmerkė nuo 2018 m. balandžio mėn. saugumo pajėgų ir Vyriausybę palaikančių ginkluotų grupuočių vykdytas represijas prieš politinius oponentus, demonstrantus, nepriklausomą žiniasklaidą ir pilietinės visuomenės organizacijas. Sąjunga taip pat patvirtino, kad yra pasiryžusi pasinaudoti visomis priemonėmis, kad padėtų taikiai ir derybų būdu surasti krizės sprendimą, ir ketina atidžiai stebėti padėtį šalyje, kad galėtų reaguoti į tolesnį žmogaus teisių ir teisinės valstybės padėties blogėjimą;
                  
               
                     (3)
                  
                  
                     Taryba, pabrėždama savo susirūpinimą dėl bendros žmogaus teisių ir demokratinio valdymo padėties, priėmė ribojamąsias priemones ir pažymėjo, kad tos priemonės bus taikomos laipsniškai ir lanksčiai, ir kad į sąrašus galės būti įtraukta daugiau asmenų ar subjektų, jei nebūtų išeita iš aklavietės ir toliau blogėtų žmogaus teisių ir teisinės valstybės padėtis;
                  
               
                     (4)
                  
                  
                     atsižvelgiant į tai, kad padėtis Nikaragvoje tebėra sunki, į Sprendimo (BUSP) 2019/1720 priede pateiktą fizinių ir juridinių asmenų, subjektų ir organizacijų, kuriems taikomos ribojamosios priemonės, sąrašą turėtų būti įtraukti šeši asmenys;
                  
               
                     (5)
                  
                  
                     todėl Sprendimo (BUSP) 2019/1720 priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2019/1720 priedas iš dalies keičiamas kaip išdėstyta šio sprendimo priede.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Briuselyje 2020 m. gegužės 4 d.
            
               
                  Tarybos vardu
               
               
                  Pirmininkas
               
               G. GRLIĆ RADMAN
            
         
         
            (1)  2019 m. spalio 14 d. Tarybos sprendimas (BUSP) 2019/1720 dėl ribojamųjų priemonių atsižvelgiant į padėtį Nikaragvoje (OL L 262, 2019 10 15, p. 58).
      
      
         
            PRIEDAS
            Sprendimo (BUSP) 2019/1720 priede, po antrašte „1 ir 2 straipsniuose nurodytų fizinių ir juridinių asmenų, subjektų ir organizacijų sąrašas“, įterpiami toliau nurodyti įrašai:
            
               
                            
                        
                        
                           Vardas, pavardė
                        
                        
                           Identifikuojamoji informacija
                        
                        
                           Įtraukimo į sąrašą priežastys
                        
                        
                           Įtraukimo į sąrašą data
                        
                     
                           „1.
                        
                        
                           Ramón Antonio AVELLÁN MEDAL
                        
                        
                           Gimimo data: 1954 m. lapkričio 11 d.
                           Gimimo vieta: Chinotepė, Nikaragva
                           Paso Nr.: A0008696
                           Išduotas: 2011 m. spalio 17 d.
                           Galioja iki: 2021 m. spalio 17 d.
                           Lytis: vyras
                        
                        
                           Nikaragvos nacionalinės policijos (NNP) generalinio direktoriaus pavaduotojas ir buvęs policijos vadovas Masajoje. Atsakingas už šiurkščius žmogaus teisių pažeidimus ir represijas prieš pilietinę visuomenę ir demokratinę opoziciją Nikaragvoje, be kita ko, koordinuojant protestuotojų represijas Masajoje 2018 m.
                        
                        
                           2020 5 4
                        
                     
                           2.
                        
                        
                           Sonia CASTRO GONZÁLEZ
                        
                        
                           Gimimo data: 1967 m. rugsėjo 29 d.
                           Gimimo vieta: Karasas, Nikaragva
                           Paso Nr.: A00001526
                           Išduotas: 2019 m. lapkričio 19 d.
                           Galioja iki: 2028 m. lapkričio 19 d.
                           Asmens kodas: 0422909670000N
                           Lytis: moteris
                        
                        
                           Nikaragvos prezidento specialioji patarėja sveikatos klausimais ir buvusi sveikatos ministrė. Atsakinga už šiurkščius žmogaus teisių pažeidimus ir represijas prieš pilietinę visuomenę bei demokratinę opoziciją Nikaragvoje, be kita ko, trukdant teikti skubią medicininę pagalbą sužeistiems civiliams, dalyvavusiems demonstracijose, ir nurodant ligoninės darbuotojams pranešti apie demonstrantus, kuriuos į ligoninę pristatė policija.
                        
                        
                           2020 5 4
                        
                     
                           3.
                        
                        
                           Francisco Javier DÍAZ MADRIZ
                        
                        
                           Gimimo data: 1961 m. rugpjūčio 3 d.
                           Lytis: vyras
                        
                        
                           Nuo 2018 m. rugpjūčio 23 d. Nikaragvos nacionalinės policijos (NNP) generalinis direktorius ir buvęs NNP generalinio direktoriaus pavaduotojas. Atsakingas už šiurkščius žmogaus teisių pažeidimus ir represijas prieš pilietinę visuomenę bei demokratinę opoziciją Nikaragvoje, be kita ko, už vadovavimą policijos pajėgoms, kurios vykdo smurto veiksmus prieš civilius gyventojus, įskaitant neproporcingą jėgos naudojimą, savavališkus suėmimus ir sulaikymus bei kankinimus.
                        
                        
                           2020 5 4
                        
                     
                           4.
                        
                        
                           Néstor MONCADA LAU
                        
                        
                           Gimimo data: 1954 m. kovo 2 d.
                           Lytis: vyras
                        
                        
                           Nikaragvos prezidento asmeninis patarėjas nacionalinio saugumo klausimais. Eidamas šias pareigas jis tiesiogiai dalyvavo priimant sprendimus nacionalinio saugumo klausimais ir nustatant represinę politiką, kurią Nikaragvos valstybė vykdė demonstracijose dalyvaujančių žmonių, opozicijos atstovų ir žurnalistų Nikaragvoje atžvilgiu nuo 2018 m. balandžio mėn., ir buvo už tai atsakingas.
                        
                        
                           2020 5 4
                        
                     
                           5.
                        
                        
                           Luís PÉREZ OLIVAS
                        
                        
                           Gimimo data: 1956 m. sausio 8 d.
                           Lytis: vyras
                        
                        
                           Generalinis komisaras ir pagrindinis teisinės pagalbos pareigūnas (DAEJ) „El Chipote“ įkalinimo centre. Atsakingas už šiurkščius žmogaus teisių pažeidimus, įskaitant kankinimus, neproporcingą jėgos naudojimą, netinkamą elgesį su sulaikytaisiais ir kitokį žeminantį elgesį.
                        
                        
                           2020 5 4
                        
                     
                           6.
                        
                        
                           Justo PASTOR URBINA
                        
                        
                           Gimimo data: 1956 m. sausio 29 d.
                           Lytis: vyras
                        
                        
                           Policijos specialiųjų operacijų skyriaus (DOEP) vadovas. Jis tiesiogiai dalyvavo įgyvendinant represinę politiką prieš demonstrantus ir opoziciją Nikaragvoje, visų pirma Managvoje. Šiame kontekste jis yra atsakingas už šiurkščius žmogaus teisių pažeidimus ir represijas prieš pilietinę visuomenę ir demokratinę opoziciją Nikaragvoje.
                        
                        
                           2020 5 4“